डाउनलोड स्पीड के मामले में जियो अव्वल, लेकिन अपलोड स्पीड में इस कंपनी ने मारी बाजी  
दूरसंचार नियामक ट्राई की ओर से प्रकाशित रपट में दी गई जानकारी
5.5 एमबीपीएस के साथ अपलोड स्पीड के मामले में वोडाफोन शीर्ष पर
औसत डाउनलोड स्पीड के मामले में जियो के बाद एयरटेल का नंबर
औसत डाउनलोड स्पीड के मामले में जियो के बाद एयरटेल (8.2 एमबीपीएस), वोडाफोन (7.7 एमबीपीएस) और आइडिया सेल्युलर (6.1 एमबीपीएस) का स्थान है. हालांकि , वोडाफोन और आइडिया अपने मोबाइल कारोबार का विलय कर चुके हैं लेकिन ट्राई उनके प्रदर्शन की अलग - अलग गणना करता है क्योंकि दोनों कंपनियों के नेटवर्क का एकीकरण अभी चल रहा है. अपलोड श्रेणी में, वोडाफोन के बाद आइडिया (5.1 एमबीपीएस) का नंबर आता है. उसके बाद जियो (4.4 एमबीपीएस) और एयरटेल (3.1 एमबीपीएस) का स्थान है.
सरकारी दूरसंचार कंपनी बीएसएनएल सरकार से 4 जी स्पेक्ट्रम आवंटित होने का इंतजार कर रही है. बीएसएनएल 3 जी डाउनलोड और अपलोड स्पीड के मामले में शीर्ष स्थान पर है. ट्राई के आंकड़ों के मुताबिक , बीएसएनएल की औसत 3 जी डाउनलोड स्पीड 2.6 एमबीपीएस और अपलोड स्पीड 1.2 एमबीपीएस है. डाउनलोड स्पीड के मामले में बीएसएनएल के बाद आइडिया (2 एमबीपीएस), वोडाफोन (1.8 एमबीपीएस) और एयरटेल (1.5 एमबीपीएस) का नंबर है. वहीं अपलोड स्पीड के लिहाज से बीएसएनएल के बाद 1.1 एमबीपीएस के साथ वोडाफोन और आइडिया का स्थान है. एयरटेल की औसत 3 जी अपलोड स्पीड 0.7 एमबीपीएस है.